ddrg/super_eurlex huggingface dataset:
ET Euroopa Liidu Teataja C 277/17

Madalamaade Kuningriigi majandusministri teatis, vastavalt Euroopa Parlamendi ja nõukogu direktiivi 94/22/EÜ (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 3 lõikele 2

(2007/C 277/11)

Madalamaade Kuningriigi majandusminister teatab, et on kätte saanud süsivesinike geoloogilise luure loa taotluse tsoonis G 13, mis on märgitud kaevandamismääruse (Mijnbouwregeling, Staatscourant 2002, nr 245) 3. lisana esitatud kaardil.

Viidates sissejuhatuses osutatud direktiivile ja kaevandamisseaduse artiklile 15 (Mijnbouwwet, Staatsblad 2002, 542) kutsub Madalamaade Kuningriigi majandusminister kõiki huvitatud pooli taotlema konkureerivat süsivesinike geoloogilise luure luba Madalmaade mandrilava tsoonis G 13.

Lubade andmiseks pädev institutsioon on majandusminister. Kõnealuse direktiivi artikli 5 lõigetes 1 ja 2 ning artikli 6 lõikes 2 osutatud kriteeriumid, tingimused ja nõuded on sätestatud kaevandamisseaduses (Mijnbouwwet, Staatsblad 2002, nr 542).

Taotlusi võib esitada 13 nädala jooksul pärast käesoleva teatise avaldamist Euroopa Liidu Teatajas järgmisel aadressil: De Minister van Economische Zaken, ter attentie van J.C. De Groot, directeur Energiemarkt, ALP/562, Postbus 20101, 2500 EC Den Haag, Nederland.

Pärast kõnealuse ajavahemiku lõppu esitatud taotlusi ei võeta arvesse.

Otsus taotluste kohta tehakse hiljemalt 12 kuu möödumisel pärast kõnealuse tähtaja lõppu.

Lisateavet saab järgmisel telefoninumbril: (31-70) 379 77 62 (kontaktisik: E.J. Hoppel).
1.

Nõuandekomitee nõustub komisjoniga, et teatises esitatud tehing on ettevõtjate koondumine nõukogu ühinemismääruse (EÜ) nr 139/04 tähenduses ning et see on nimetatud määruse artikli 4 lõike 5 alusel käsitletav ühenduse seisukohast olulise koondumisena.
Eesti (inimese kohta) — Töötajate pereliikmed, kes on nooremad kui 63 eluaastat — Pensionärid, kes on nooremad kui 63 eluaastat — Pensionäride pereliikmed, kes on nooremad kui 63 eluaastat

3 600,97 EEK
(5)

Seoses ettevõtjate ja nende tütarettevõtjate osalemisega kartellikokkuleppes ja kooskõlastatud tegevuses Ühendkuningriigi tööstustarbijate niiditurul on käesolev otsus adresseeritud järgmistele ettevõtjatele: Barbour Threads Ltd, Coats UK Ltd, Coats Holdings Ltd, Dollfus Mieg et Cie SA, Donisthorpe & Company Ltd, Gütermann AG, Hicking Pentecost plc, Oxley Threads Ltd ja Perivale Gütermann Ltd.
ET Euroopa Liidu Teataja C 19/1

Rumeenia avaldus viisa vastastikuse kohta (1)

(2008/C 19/01)

Brüssel, 7. november 2007

Nr 9752

Rumeenia alaline esindus Euroopa Liidu juures annab edasi oma tervitused Euroopa Liidu Nõukogu peasekretariaadile ning tal on au teatada, tuginedes alalise esinduse 21. veebruari 2007. aasta suulisele teatele nr 1629 ning nõukogu 2. juuni 2005. aasta määruse (EÜ) nr 851/2005 (millega muudetakse vastastikkuse mehhanismi osas nõukogu 15. märtsi 2001. aasta määrust (EÜ) nr 539/2001) artiklile 2, et pärast viisasüsteemi tühistamist käsitleva Rumeenia valitsuse ja Brasiilia Liitvabariigi valitsuse vahelise lepingu jõustumist on Rumeenia kodanikud alates 11. novembrist 2007 vabastatud viisnõudest läbisõidu ja lühikese kestusega reiside puhul.

Samasisuline teade saadeti Euroopa Komisjonile.

Rumeenia Alaline Esindus kasutab käesolevat võimalust, et kinnitada Euroopa Liidu Nõukogule veel kord oma sügavat lugupidamist.

(1) Käesolev avaldus on avaldatud kooskõlas nõukogu 2. juuni 2005. aasta määruse (EÜ) nr 851/2005 artikliga 2 (ELT L 141, 4.6.2005, lk 3), millega muudetakse 15. märtsi 2001. aasta määrust (EÜ) nr 539/2001 (EÜT L 81, 21.3.2001, lk 1).
23.

Artikli 16 punktiga b kehtestatakse piirang direktiivi 95/46/EÜ artikli 12 kohasele õigusele tutvuda andmetega, mis on nimetatud direktiiviga vastuolus. Selles sätestatakse, et andmetega tutvumise õigus tuleb tagada ilma piiranguteta, regulaarsete ajavahemike tagant ja ilma liigsete viivituste ja kulutusteta nii nende andmete töötlemise eest vastutava ametiasutuse jaoks kui ka taotleja jaoks. Direktiivi 95/46/EÜ artikli 12 eesmärk on aga kaitsta andmesubjekti ja selles nõutakse piiranguteta ning liigsete viivitusteta ja kulutusteta andmetega tutvumise võimaldamist. Euroopa andmekaitseinspektor soovitab artikli 16 punkti b muuta ja viia see kooskõlla direktiiviga 95/46/EÜ, jättes välja sõnad „nii nende andmete töötlemise eest vastutava ametiasutuse jaoks kui ka”. Tuleks märkida, et kui tekib probleeme seoses andmetega tutvumiseks esitatud taotlustest tulenevate kuludega, ei keela see, et nimetatud direktiivi artiklis 12 on mainitud liigseid kulutusi, andmete vastutavatel töötlejatel küsida väikest tasu (mis on piisavalt väike, et ei takista andmesubjektil oma õigust kasutada). Lisaks sellele on ametiasutustel siseriikliku õiguse kohaselt tavaliselt õiguslikud võimalused takistada õiguste kuritarvitamist teatavate andmesubjektide poolt.
3.

Nõuandekomitee liikmed on nõus, et ettevõtja Distrigas pakutud kohustused on piisavad selleks, et hajutada komisjoni esialgses hinnangus esitatud kahtlused.
2.

Nõuandekomitee enamus nõustub komisjoniga, et FA Premire League'i võetud kohustused võimaldavad suuremat konkurentsi Premier League'i õiguste turustamisel ning läbipaistvat ja mittediskrimineerivat müügikorda. Nendega tagatakse, et üks ostja ei saaks osta kõiki televisiooni otseülekande õigusi, need parandavad programmi kättesaadavust televisiooni-, raadio- ja uue meedia ettevõtjatele ning kindlustavad, et kõik õigused on turul kättesaadavad. Nõuandekomitee vähemus ei ole sellega nõus.
25.

Viies küsimus on andmetöötlusega seotud läbipaistvuse puudumine. RFID-süsteemid võivad tuua kaasa märkamatu andmete kogumise ja töötlemise, mida saab kasutada isiku profiili koostamiseks. Neid tagajärgi saab hästi kirjeldada, võrreldes RFID-süsteeme mobiiltelefoniga, ja seda võrdlust kasutatakse järjest rohkem. Ühest küljest on mobiiltelefon kasutanud ära tehnoloogiate aktsepteerimise väga kõrget taset, sõltumata selle võimalikust ohust rikkuda eraelu puutumatust. Võiks järeldada, et RFID aktsepteeritakse samamoodi. Teisest küljest on rõhutatud, et mobiiltelefon on nähtav ese, mis on lõppkasutaja kontrolli all, kuna seda saab välja lülitada. RFID puhul see ei kehti.
1.

Nõuandekomitee on nõus, et kavandatav koondumine, mille raames ettevõtja Syniverse Technologies, Inc. omandab kontrolli ettevõtja BSG traadita side alase äritegevuse üle, on käsitletav koondumisena ühinemismääruse artikli 3 lõike 1 punkti b tähenduses ning et komisjon on ühinemismääruse artikli 4 lõike 5 kohaselt esitatud ettepaneku alusel pädev koondumist uurima.
ET Euroopa Liidu Teataja C 94/18

Ärakuulamise eest vastutava ametniku lõpparuanne juhtumi nr COMP/M.3333 — Sony/BMG kohta

(vastavalt komisjoni 23. mai 2001. aasta otsuse 2001/462/EÜ, ESTÜ (ärakuulamise eest vastutavate ametnike pädevuse kohta teatavates konkurentsimenetlustes) artiklitele 15 ja 16 — EÜT L 162, 19.6.2001, lk 21)

(2008/C 94/08)

9. jaanuaril 2004 sai komisjon teatise kavandatava koondumise kohta, mille kohaselt ettevõtjad Bertelsmann AG ja Sony Corporation of America omandavad hiljuti loodud ettevõtja aktsiate ostu teel ühiskontrolli muusika salvestamisega tegeleva ühisettevõtte „Sony BMG” üle nõukogu määruse (EMÜ) nr 4064/89 (ühinemismäärus) artikli 3 lõike 1 punkti b tähenduses.

19. juulil 2004 kuulutas komisjon koondumise ühisturuga kokkusobivaks. 13. juulil 2004 leidis ärakuulamise eest vastutav ametnik oma lõplikus aruandes, et menetluspoolte ärakuulamisõigusest on kinni peetud (1).

Seejärel kuulutas Euroopa Ühenduste Esimese Astme Kohus 13. juulil 2006 pärast Independent Music Publisher and Labels Association (IMPALA) esitatud otsuse tühistamise taotlust komisjoni otsuse kehtetuks.

31. jaanuaril 2007 sai komisjon esialgse teatise ajakohastatud versiooni, mis sisaldas vajalikku teavet ja andmeid, mis võimaldasid komisjonil hinnata teatatud tehingut praeguste turutingimuste taustal. Ajakohastatud teatis käsitles muusika salvestamisega tegeleva ühisettevõtte „Sony BMG” loomist, mis oli lõpule viidud pärast komisjoni 19. juuli 2004. aasta heakskiitvat otsust.

Pärast ajakohastatud teatise läbivaatamist jõudis komisjon järeldusele, et tehing, millest teatatakse, kuulub ühinemismääruse kohaldamisalasse ja et see tekitab tõsiseid kahtlusi selle kokkusobivuse suhtes ühisturuga ja EMP lepingu toimimisega. Seetõttu otsustas komisjon 1. märtsil 2007 algatada menetluse vastavalt ühinemismääruse artikli 6 lõike 1 punktile c.

Menetlus peatati ajavahemikuks 22. märts kuni 26. juuni 2007 vastavalt ühinemismääruse artikli 11 lõikele 5, kuna pooled ei olnud teabenõudele täielikult vastanud.

Vastavalt konkurentsi peadirektoraadi EÜ ühinemiste kontrollimismenetluste läbiviimise heale tavale anti pooltele taotluse alusel 15. märtsil, 8. mail ja 3. augustil 2007 juurdepääs toimikus sisalduvatele huvitatud isikute esitatud olulistele dokumentidele.

Lisaks sai IMPALA, kes on sõltumatuid plaadifirmasid esindav huvitatud isik, taotluse esitamisel artikli 6 lõike 1 punktile c vastava otsuse mittekonfidentsiaalse versiooni ja poolte esitatud märkused nagu ka muud kõnealuse menetluse käigus poolte esitatud olulised dokumendid, eelkõige nende märkused IMPALA tähelepanekute kohta.

Komisjoni talituste läbiviidud põhjaliku turu-uuringu tulemusena jõudis komisjon järeldusele, et kavandatav tehing ei takista märkimisväärselt konkurentsi ühisturul või selle olulises osas ning on seetõttu ühisturu ja EMP lepinguga kokkusobiv. Seepärast ei edastatud kõnealusel juhul pooltele vastuväiteid.

Pooled või kolmandad isikud ei ole ärakuulamise eest vastutavale ametnikule esitanud ühtegi päringut ega taotlust. Juhtum ei nõua erilisi märkusi seoses õigusega saada ära kuulatud.

Brüssel, 25. september 2007 Karen WILLIAMS

(1) ELT C 52, 2.3.2005, lk 5.
11.

Nõuandekomitee on arvamusel, et komisjon on võtnud nõuetekohaselt arvesse esimese astme kohtu järeldusi Impala kohtuasjas.
45.

Algatuse artiklis 4 on sätestatud, et andmete elektrooniline vahetamine toimub TESTA II sidevõrgu kaudu. Sellega seoses on lisa leheküljel 76 olevas punktis 54 märgitud, et süsteem on vastavuses määruses EÜ 45/2001 (artiklid 21, 22 ja 23) ja direktiivis 95/46/EÜ esitatud andmekaitseküsimustega. Euroopa andmekaitseinspektor soovitab seda teavet selgitada, ka selles osas, milline on ühenduse institutsioonide roll kõnealuses süsteemis. Sellega seoses tuleks täielikult võtta arvesse Euroopa andmekaitseinspektori järelevalve ja nõustamise alane roll, mis tuleneb määrusest 45/2001.
Koondvastuväidete koostamine ja komisjoni toimiku ülesehitus

Komisjoni asjaomane talitus otsustas kõigile juhtumis osalevatele ettevõtjatele saata koondvastuväited, mis sisaldas eri osi kõigi riikide lõikes, mida uurimine hõlmas, olenemata sellest, kas kõnealune ettevõtja nimetatud riikides tegutses või kirjeldatud tegevuses osales. Lisaks otsustas komisjon kõigile vastuväidete adressaatidele anda juurdepääsu toimikule, milles käsitleti tegutsemist nendes riikides või osalemist nimetatud tegevuses (välja arvatud ärisaladused ja muu konfidentsiaalne teave). Enne sellise juurdepääsu andmist anti pooltele võimalus oma seisukohtade väljendamiseks ärakuulamise eest vastutava ametniku ees.

United Technologies Corporation, Schindler, OTIS ja ThyssenKrupp väitsid, et komisjon oleks pidanud adressaatidele saatma konkreetsed ja eraldi vastuväited vastavalt nende osalemisele eri riikide kartellides ning üles ehitama toimiku teisiti, arvestades et komisjoni väidete kohaselt esinesid rikkumised pigem riikide tasandil, mitte aga kogu Euroopat hõlmava kartelli vormis. Nad leidsid, et vaid ühe riigi territooriumil toimunud rikkumistes osalemises süüdistatavatel ettevõtjatel peaks olema juurdepääs ainult toimiku nendele dokumentidele, milles asjaomast riiki käsitletakse. Lisaks asusid nad seisukohale, et mõne muu riigi kartellis osalenud vastuväidete adressaatidel puudub õigustatud huvi näha komisjoni toimiku kõiki dokumente. Teised osalised jäid vastupidisele arvamusele.

Oma vastuses väitsin, et asjaomasel komisjoni talitusel on õigus teha oma äranägemisel otsus uurida koos selliseid rikkumisi, mis talituse arvates on omavahel seotud. Andsin pooltele teada, et kui esineb objektiivseid põhjusi, mis annaksid komisjoni asjaomasele talitusele aluse arvata, et uuritava konkurentsivastase käitumise tervikliku ja põhjaliku analüüsi jaoks tuleb samal ajal uurida ka erinevaid geograafilisi turge, oleksin neid arvesse võtnud. Olles hoolega kontrollinud uurimise läbiviimist, väidetavate rikkumiste olemust ja nendes osalevaid ettevõtjaid, leidsin piisavalt alust eeldada, et väidetavad rikkumised kõnealustel eri turgudel on piisavalt seotud, et neid ühiselt uurida. Kõiki asjaolusid arvestades leidsin, et komisjoni asjaomane talitus oli toiminud õigesti, jätkates ühist uurimist pärast seda, kui oli jõudnud esialgsele järeldusele, et kõnealuste rikkumiste puhul oli tegemist nelja eraldi riigi kartellidega.

Seoses juurdepääsuga toimikule leian, et EÜ konkurentsiõigus ja ühenduse kohtute kohtupraktika tagavad ettevõtjate tundliku teabe piisava kaitse. Kinnitasin ettevõtjatele, et kogu teabele, mille kohta nad väidavad, et selle avalikustamine võib põhjustada neile märkimisväärset ja tõsist kahju, võimaldatakse kogu menetluse käigus erikaitse. Seda põhimõtet käesoleva juhtumi puhul järgiti.
ET Euroopa Liidu Teataja C 184/9

Ärakuulamise eest vastutava ametniku lõpparuanne juhtumi nr COMP/M.4731 — Google/DoubleClick kohta

(Vastavalt komisjoni 23. mai 2001. aasta otsuse 2001/462/EÜ, ESTÜ (ärakuulamise eest vastutavate ametnike pädevuse kohta teatavates konkurentsimenetlustes) artiklitele 15 ja 16 — EÜT L 162, 19.6.2001, lk 21)

(2008/C 184/05)

21. septembril 2007 sai komisjon nõukogu määruse (EÜ) nr 139/2004 (1) (edaspidi „ühinemismäärus”) artiklile 4 vastava ja artikli 4 lõike 5 kohaselt tehtud ettepanekule järgnenud teatise kavandatava koondumise kohta, mille raames ettevõtja Google Inc. (edaspidi „Google”, Ameerika Ühendriigid) omandab täieliku kontrolli ühinemismääruse artikli 3 lõike 1 punkti b tähenduses ettevõtja DoubleClick Inc. (edaspidi „DoubleClick”, Ameerika Ühendriigid) üle aktsiate ostu teel.

Teatise läbivaatamise järel leidis komisjon, et teatatud tehing tekitab Internetireklaamituru seisukohast tõsiseid kahtlusi teatatud omandamise kokkusobivuses ühisturu ja EMP lepinguga. Komisjon leidis ka, et 19. oktoobril 2007 teatise esitaja pakutud kohustused ei olnud piisavad, et kindlalt kõrvaldada tõsised kahtlused, mis komisjonil uurimise I etapis tekkisid. Seetõttu otsustas komisjon 13. novembril 2007 algatada menetluse vastavalt ühinemismääruse artikli 6 lõike 1 punktile c.

Vastavalt konkurentsi peadirektoraadi EÜ ühinemiste kontrollimismenetluste läbiviimise hea tava punktile 45 võimaldati teatise esitajal 16., 19. ja 20. novembril 2007 tutvuda oluliste dokumentidega.

Uurimise II etapis kogutud täiendavate tõendite põhjal jõudis komisjon järeldusele, et kavandatav tehing ei takista märkimisväärselt konkurentsi ühisturul või selle olulises osas ning on seetõttu ühisturu ja EMP lepinguga kokkusobiv. Seepärast ei saadetud teatise esitajale vastuväiteid.

Minule ei ole esitatud poolte ega kolmandate isikute päringuid ega taotlusi. Juhtum ei nõua erilisi märkusi seoses õigusega olla ära kuulatud.

Brüssel, 3. märts 2008 Karen WILLIAMS

(1) ELT L 24, 29.1.2004, lk 1.
2.

Nõuandekomitee nõustub sellega, et komisjon on kindlaks määranud järgmised asjaomased turud: a) ülemaailmne vasemurru turg; b) ülemaailmne vaskkatoodide turg; c) tervet EMPd hõlmav vaskvarraste turg; d) tervet EMPd hõlmav vasesulami turg, kusjuures käesoleva juhtumi raames jäetakse lahtiseks küsimus, kas see turg jaguneb omakorda hapnikuvaba vasesulami ja muu vasesulami alamturgudeks.
ET Euroopa Liidu Teataja C 161/5

Ärakuulamise eest vastutava ametniku lõpparuanne juhtmi nr COMP/M.4781 — Norddeutsche Affinerie/Cumerio kohta

(Vastavalt komisjoni 23. mai 2001. aasta otsuse 2001/462/EÜ, ESTÜ (ärakuulamise eest vastutavate ametnike pädevuse kohta teatavates konkurentsimenetlustes) artiklitele 15 ja 16 — EÜT L 162, 19.6.2001, lk 21)

(2008/C 161/06)

30. juulil 2007 sai komisjon nõukogu määruse (EÜ) nr 139/2004 (edaspidi „ühinemismäärus”) artiklile 4 vastava teatise kavandatava koondumise kohta, mille raames ettevõtja Norddeutsche Affinerie AG (edaspidi „NA”, Saksamaa) omandab täieliku kontrolli nimetatud nõukogu määruse artikli 3 lõike 1 punkti b tähenduses ettevõtja Cumerio SA (edaspidi „Cumerio”, Belgia) üle 27. juunil 2007 väljakuulutatud avaliku pakkumise teel.

Teatise esialgse uurimise järel leidis komisjon, et teatatud tehinguga omandaks NA ainukontrolli Cumerio üle kõikide väljalastud aktsiate, aktsiaoptsioonide ja -ostutähtede avaliku ülevõtupakkumise teel, mistõttu see tehing on koondumine ühinemismääruse artikli 3 lõike 1 punkti b tähenduses.

Selleks et komisjonil ei tekiks esimeses etapis tõsiseid kahtlusi, esitasid pooled 28. augustil 2007. aastal parandusettepanekud.

Pärast teatise läbivaatamist ja parandusettepaneku turutesti läbiviimist ning arvestades I etapis kogutud teavet jõudis komisjon järeldusele, et need ei hajuta kahtlusi, ning otsustas 18. septembril 2007 algatada ühinemismääruse artikli 6 lõike 1 punkti c kohase menetluse.

NA ei taotlenud vastavalt ühinemisjuhtumite hea tava eeskirjadele juurdepääsu juhtumiga seotud peamistele dokumentidele.

Põhjaliku turu-uuringu tulemusena jõudsid komisjoni talitused järeldusele, et kavandatav tehing ei takista märkimisväärselt konkurentsi ühisturul või selle olulises osas ning on seetõttu kokkusobiv ühisturuga ja EMP lepinguga. Seepärast ei edastatud teatise esitajale vastuväiteid.

Pooled ega kolmandad isikud ei ole mulle esitanud päringuid ega taotlusi. Juhtum ei nõua erilisi märkusi seoses õigusega olla ära kuulatud.
1.

Nõuandekomitee nõustub seirehalduri aruannete ja komisjoni analüüsi alusel, et materjalide kogu (1), mida Microsoft on esitanud kuni 15. detsembri 2005. aasta keskööni, ei kujuta täielikke ja täpseid tehnilisi dokumente ning seetõttu ei ole Microsoft täitnud avalikustamiskorraldust, mis on sätestatud 24. märtsi 2004. aasta otsuse artikli 5 punktides a ja c.
69.

Ettepanekus ei täpsustata vahendajate staatust (32). Samuti ei ole täpsustatud nende rolli vastutavate või volitatud töötlejatena. Kogemusest lähtuvalt tundub, et erasektori üksusele, olgu see arvutiseeritud broneerimissüsteem või muu üksus, võib probleemideta teha ülesandeks otse lennuettevõtjatelt broneeringuinfo andmete kogumise, et need seejärel broneeringuinfo üksustele edastada. Just selliselt töödeldakse andmeid Kanadaga sõlmitud broneeringuinfo kokkuleppe alusel. SITA (33) on äriühing, kelle ülesandeks on teabe töötlemine. Vahendaja osa on otsustav, kuna ta võib vastutada lennuettevõtjate poolt hulgi esitatud andmete sõelumise ja ümbervormindamise eest (34). Isegi kui vahendajad on kohustatud töödeldud teabe pärast selle broneeringuinfo üksustele edastamist kustutama, on töötlemine iseenesest väga tundlik: vahendajate kaasamise tulemuseks on lisaandmebaasi loomine, mis hõlmab suurel hulgal — ja ettepaneku kohaselt isegi tundlikke — andmeid (vahendajad peavad need tundlikud andmed kustutama). Neil põhjustel teeb Euroopa andmekaitseinspektor ettepaneku, et vahendajad ei tohiks kaasata isikuandmete töötlemisse, välja arvatud siis, kui nende staatus ja ülesanded on nõuetekohaselt täpsustatud.
1.

Nõuandekomitee nõustub komisjoniga, et teatatud tehing on ettevõtjate koondumine EÜ ühinemismääruse artikli 3 lõike 1 punkti b tähenduses ning et see on nimetatud määruse artikli 4 lõike 5 alusel käsitletav ühenduse seisukohast olulise koondumisena.
—

Komisjoni õigus määrata trahve on piiratud viieaastase aegumistähtajaga, mis algab rikkumise lõpetamise päevast. Kuni kohtumenetluste lõplike tulemuste selgumiseni on menetluse aegumistähtaeg peatatud. See kehtib kohtumenetluses osalevate juriidiliste isikute suhtes. Loetakse, et see kehtib ka teiste juriidiliste isikute suhtes, kes kuuluvad samasse ettevõttesse (st „sama majandusüksus”). Kui haldusmenetlus pärast kohtumenetluse lõppu uuesti algatatakse, võib komisjon vastu võtta uue otsuse. Käesoleva menetluse puhul nii juhtuski.
8.

Nõuandekomitee nõustub komisjoniga, et erakorraliste tingimuste tõttu tuleb arvesse võtta, et komisjon on juba võtnud seisukoha ettevõtjale Arbed SA määratud trahvisumma suhtes, mida esimese astme kohus oma otsuses kohtuasja T-137/94 kohta vähendas 10 miljoni EUR.
35.

Eraldiseisvalt olukorrast, mil arvutipõhised ettetellimissüsteemid toimivad teenuse osutaja rollis ning arvesse tuleb võtta ELi ja kolmandate riikide vahel sõlmitud rahvusvahelisi lepinguid, tuleks kaaluda ka olukorda, mil arvutipõhised ettetellimissüsteemid toimivad liidese rollis: sellisel juhul kuuluvad kõik kolmandate osapoolte esitatud isikuandmete taotlused määruse reguleerimisalasse ning põhimõtteliselt ei tohiks edastamist lubada. Vastavalt ettepaneku artikli 11 lõikele 4 on juurdepääs arvutipõhiste ettetellimissüsteemide andmetele lubatud üksnes vaidlustatud arvetega seotud küsimustes. Oluline on asjaolu, et seda sätet kohaldatakse sõltumata arvutipõhiste ettetellimissüsteemide asukohast (kas siis ELis või Ameerika Ühendriikides) kuivõrd teenuseid pakutakse kasutamiseks ühenduse territooriumil.
ET Euroopa Liidu Teataja C 219/17

Ärakuulamise eest vastutava ametniku lõpparuanne juhtumi nr COMP/M.4734 — Ineos/Kerling kohta

(vastavalt komisjoni 23. mai 2001. aasta otsuse 2001/462/EÜ, ESTÜ (ärakuulamise eest vastutavate ametnike pädevuse kohta teatavates konkurentsimenetlustes) artiklitele 15 ja 16 — EÜT L 162, 19.6.2001, lk 21)

(2008/C 219/14)

19. juulil 2007 sai komisjon nõukogu määruse (EÜ) nr 139/2004 (edaspidi „ühinemismäärus”) artiklile 4 vastava teatise kavandatava koondumise kohta, mille raames kontserni INEOS Group kuuluv Ühendkuningriigi ettevõtja INEOS Group Limited (edaspidi ühiselt „INEOS”) omandab täieliku kontrolli nimetatud ühinemismääruse artikli 3 lõike 1 punkti b tähenduses kontserni Norsk Hydro Group kuuluva Norra ettevõtja Kerling ASA (edaspidi „Kerling”) üle aktsiate ostu teel.

Pärast teatiste läbivaatamist jõudis komisjon järeldusele, et teatatud tehing kuulub ühinemismääruse kohaldamisalasse ja et selle kokkusobivus ühisturuga ja EMP lepinguga tekitab tõsiseid kahtlusi. 7. septembril 2007 algatati ühinemismääruse artikli 6 lõike 1 punkti c kohane menetlus.

Vastuseks osapoole taotlusele saada juurdepääs juhtumiga seotud olulistele dokumentidele vastasid komisjoni talitused, et nende arvates ei ole juhtumis olulisi dokumente.

Põhjaliku turu-uuringu tulemusena jõudsid komisjoni talitused järeldusele, et kavandatav tehing ei takista märkimisväärselt konkurentsi ühisturul ning on seetõttu kokkusobiv ühisturuga ja EMP lepinguga. Seepärast ei saadetud teatise esitajale vastuväiteid.

Asjaosalised ega kolmandad isikud ei ole mulle esitanud päringuid ega taotlusi. Juhtumi puhul ei ole põhjust esitada märkusi seoses õigusega ärakuulamisele.
1.

Nõuandekomitee nõustub komisjoniga nii küsimuses, et teatatud tehing on ühenduse seisukohalt oluline koondumine EÜ ühinemismääruse artikli 3 lõike 1 punkti b tähenduses, kui ka selles, et see on EMP lepingu kohane koostööjuhtum.